
_START_ARTICLE_
William Dally
_START_PARAGRAPH_
William Morris "Bill" Dally (22. februar 1908 - 30. maj 1996) var en amerikansk roer og olympisk guldvinder, født i Californien._NEWLINE_Dally vandt, som del af den amerikanske otter, en guldmedalje ved OL 1928 i Amsterdam. Resten af besætningen bestod af Marvin Stalder, John Brinck, Francis Frederick, William Thompson, James Workman, Hubert A. Caldwell, Peter Donlon og styrmand Donald Blessing. Samtlige otte roere var studerende ved University of California, Berkeley. Der deltog i alt 11 både i konkurrencen, hvor amerikanerne sikrede sig guldet foran Storbritannien og Canada, der vandt henholdsvis sølv og bronze. Det var Dallys eneste OL-deltagelse.